PRIENŲ RAJONO SAVIVALDYBĖS administracijos

BENDRASIS skyrius

Biudžetinė įstaiga, Laisvės a. 12, LT-59126 Prienai,	tel. +370 658 03 716, el. p. dziuginta.mikalauskiene@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________________

Prienų rajono savivaldybės tarybai

SPRENDIMO „DĖL AUTOBUSO perdavimo Prienų rajono savivaldybės kūno kultūros ir sporto centrui valdyti, naudoti ir disponuoti JUO PATIKĖJIMO TEISE“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Prienų rajono savivaldybei nuosavybės teise priklausantį ilgalaikį materialųjį turtą – autobusą MERCUS, pagaminimo metai 2023 m., identifikavimo Nr. WMA12VUY1N9009310, valst. Nr. NBB 156, įsigijimo vertė – 119 911,00 Eur, pagal perdavimo–priėmimo aktą perduoti Prienų rajono savivaldybės kūno kultūros ir sporto centrui (toliau – Centras) valdyti, naudoti ir disponuoti juo patikėjimo teise. Autobusas bus skirtas Centro veiklai ir funkcijoms vykdyti.

Siūlomos teisinio reguliavimo nuostatos:

Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nurodo, kad savivaldybės turto savininko teisės priklauso savivaldybės tarybai, o 12 straipsnio 2 dalis – kad kitos savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybės turtą valdo, naudoja bei disponuoja juo pagal įstatymus savivaldybių tarybų sprendimų nustatyta tvarka. Prienų rajono savivaldybės tarybos 2021 m. balandžio 29 d. sprendimu Nr. T3-115 patvirtinto Prienų rajono savivaldybės turto valdymo, naudojimo ir disponavimo juo tvarkos aprašo (toliau – aprašas) 10 punkte nustatyta, kad sprendimą dėl savivaldybės turto perdavimo patikėjimo teise priima savivaldybės taryba, o 12 punktas nurodo, kad savivaldybės turtą patikėjimo teise valdo, naudoja ir disponuoja juo savivaldybės institucijos, įstaigos ir organizacijos, savivaldybės įmonės (toliau – turto valdytojai) pagal įstatymus, aprašą ir savivaldybės tarybos sprendime nustatyta tvarka. Apraše nurodyti savivaldybės turto patikėjimo teisės subjektai, t. y. turto valdytojai, turi teisę priimti sprendimus, susijusius su savivaldybės turto valdymu, naudojimu ir disponavimu juo, išskyrus sprendimus, susijusius su šio turto perleidimu kitų asmenų nuosavybėn ar su daiktinių teisių suvaržymu, jeigu kiti įstatymai nenustato kitaip. Savivaldybės turtas perduodamas pasirašant turto perdavimo–priėmimo aktą.

Laukiami rezultatai:

Autobusas bus skirtas Centro veiklai ir funkcijoms užtikrinti.

Lėšų poreikis ir šaltiniai:

Šiam sprendimui įgyvendinti papildomos lėšos nereikalingos.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Bendrojo skyriaus patarėja,	atliekanti savivaldybės parengties pareigūno funkcijas,	l. e. skyriaus vedėjo pareigas	Džiuginta Mikalauskienė